Р Е П У Б Л И К А   Б Ъ Л Г А Р И Я
Н   А   Р   О   Д   Н   О      С   Ъ   Б   Р   А   Н   И   Е

				Проект!

 
ЗАКОН 

ЗА

ИЗМЕНЕНИЕ И ДОПЪЛНЕНИЕ НА
ЗАКОНА ЗА ПОДПОМАГАНЕ НА ЗЕМЕДЕЛСКИТЕ ПРОИЗВОДИТЕЛИ

	§ 1. В чл. 16 накрая се добавя “и по схемите и мерките на Общата селскостопанска политика, прилагани от Разплащателната агенция”.
	§ 2. В чл. 23 думата “продоволствието” се заменя с “храните”, а  след думата “институт” се добавя “Националната агенция по приходите”.

ДОПЪЛНИТЕЛНА РАЗПОРЕДБА

	§ 3. Навсякъде в закона думата “продоволствието” се заменя с “храните”.

			                                   ВНОСИТЕЛ: Стоян Гюзелев

МОТИВИ
 
С предлаганото допълнение на чл. 16 се създава правна възможност за рефинансиране със средства на ДФ "Земеделие" за предоставяне на кредити от търговски банки на лица, които са сключили договор за отпускане на финансова помощ по мерки от Програмата за развитие на селските райони. Това допълнение ще даде възможност на широк кръг от бенефициенти да си осигурят необходимия им финансов ресурс за реализиране на одобрените проекти. Със законопроекта се създава възможност за предоставяне на кредити от търговски банки, както на регистрирани земеделски производители, така и на други субекти, които имат право да кандидатстват по мерките от Програмата за развитие на селските райони. Идентична процедура за подпомагане се прилага успешно и се използва и за рефинансиране със средства на ДФ "Земеделие" на инвестиционни кредити по проекти по програма "САПАРД".
 С предлаганото допълнение на чл. 23 се цели създаване на възможност за извършване на проверки и чрез НАП, относно истиността и валидността на приложени към заявленията за подпомагане документи.
 Съгласно чл. 74 или чл. 75 от ДОПК - НАП не може да предоставя данъчна и осигурителна информация на органи и лица извън обхвата на цитираните членове, освен ако това не е предвидено в друг закон. С промяната на чл. 23 ще се осигури достъп на Разплащателната агенция до данъчната и осигурителна информация от НАП, която да се ползва за целите на процедурните проверки на заявленията за подпомагане, което ще допринесе за гарантирането на финансовия интерес на ЕО.

 			                                      ВНОСИТЕЛ: Стоян Гюзелев